સુરત જિલ્લાના પલસાણા ચાર રસ્તા નજીક આવેલ એસડી જૈન હાઇસ્કુલની સામેની બાજુએ ઊભેલી એક રીક્ષામાં પેસેન્જરબેસી રહ્યા હતા. ત્યારે પાછળથી આવી રહેલ એક આઇસર ટેમ્પાના ચાલકે પૂરઝડપે અને ગફલત ભરી રીતે હંકારી લાવી રીક્ષાને ટક્કર મારતા એક આધેડનુ મોત થયુ હતુ. જ્યારે અન્ય એક મહીલા સારવાર હેઠળ છે. આ અંગે મળતી માહિતી અનુસાર પલસાણા એસડી જૈન હાઇસ્કુલની સામેની બાજુએથી એક રીક્ષા ચાલક પેસ્ન્જર ભરતો હતો. ત્યારે મુંબઇ તરફથી એક આઇસર ટેમ્પો નંબર એમએચ-04-જીસી-3661 ના ચાલકે પોતાના ટેમ્પાને પુરઝડપે અને ગફલત ભરી રીતે હંકારી લાવી રીક્ષાને અડફેટમાં લીધી હતી. આ અકસ્માતમાં પલસાણા ખાતે રહેતા અર્ચનાબેન ગાયકવાડ તેમજ ક્રીષ્ણાપુરી બાલમુકુન્દ મીશ્રા (ઉ.વ 55) (રહે નંદન પેલેસ મેઘા પ્લાઝા પલસાણા) જેઓને ગંભીર ઇજાઓ પહોંચતા ક્રીષ્ણાપુરી મીશ્રાનુ મોત નીપજ્યુ હતુ. જ્યારે અર્ચનાબેન ને ઇજાઓ પહોચતા તેઓને સારવાર માટે ખસેડવામાં આવ્યા હતા. બનાવ અંગે પલસાણા પોલીસે ગુનો નોધી આગળની કાર્યવાહી હાથ ધરી છે.